CELEX: 32017R0647
Language: mt
Date: 2017-04-05 00:00:00
Title: Regolament ta' Implimentazzjoni tal-Kummissjoni (UE) 2017/647 tal-5 ta' April 2017 li jadotta miżuri eċċezzjonali ta' appoġġ għas-suq tal-laħam tal-majjal fil-Polonja b'rabta ma' ċerti majjali nisa u majjali oħrajn li nqatlu mill-1 ta' Awwissu sat-30 ta' Novembru 2016

6.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 92/41
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/647
   tal-5 ta' April 2017
   li jadotta miżuri eċċezzjonali ta' appoġġ għas-suq tal-laħam tal-majjal fil-Polonja b'rabta ma' ċerti majjali nisa u majjali oħrajn li nqatlu mill-1 ta' Awwissu sat-30 ta' Novembru 2016
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 220(1)(a) tiegħu,
   Billi:
   
               (1)
            
            
               Bejn l-1 ta' Awwissu u t-30 ta' Settembru 2016 il-Polonja kkonfermat li kien hemm sensiela ta' tifqigħat tad-deni Afrikan tal-ħnieżer marbutin mal-fattur uman, u għarrfet lill-Kummissjoni b'dan. L-epidemija kienet partikolarment gravi minħabba li ġie kkonfermat li kien hemm il-vajrus f'diversi azjendi li jrabbu l-ħnieżer domestiċi f'żona ġeografika relattivament wiesgħa.
            
         
               (2)
            
            
               Il-Polonja mill-ewwel ħadet il-miżuri li kien hemm bżonn marbutin mas-saħħa tal-annimali skont id-Direttiva tal-Kunsill 2002/60/KE (2) li tistabbilixxi l-miżuri minimi li għandhom jiġu applikati fl-Unjoni għall-kontroll tad-deni Afrikan tal-ħnieżer. B'mod partikulari, il-Polonja ħadet miżuri ta' kontroll, ta' monitoraġġ u ta' prevenzjoni skont id-Deċiżjoni ta' Implimentazzjoni tal-Kummissjoni 2014/709/UE (3), kif emendata bid-Deċiżjonijiet ta' Implimentazzjoni tal-Kummissjoni (UE) 2016/1236 (4), (UE) 2016/1372 (5), (UE) 2016/1405 (6) u (UE) 2016/1900 (7), u stabbiliet żoni ta' protezzjoni u ta' sorveljanza skont id-Deċiżjonijiet ta' Implimentazzjoni tal-Kummissjoni (UE) 2016/1367 (8) u (UE) 2016/1406 (9).
            
         
               (3)
            
            
               Barra minn hekk, sabiex tevita li jkompli jinfirex id-deni Afrikan tal-ħnieżer u sabiex tevita aktar xkiel għall-kummerċ fil-Polonja u 'l barra minnha, il-Polonja implimentat xi miżuri preventivi oħrajn fiż-żoni kkonċernati. B'mod partikulari, ġew implimentati miżuri ta' sorveljanza aktar stretti għall-moviment u t-trasport tal-ħnieżer u ġew implimentati restrizzjonijiet fuq il-kummerċjalizzazzjoni tal-ħnieżer fis-suq domestiku li jmorru lil hinn minn dawk stabbiliti fid-Deċiżjoni ta' Implimentazzjoni tal-Kummissjoni 2014/709/UE.
            
         
               (4)
            
            
               Billi applikat dawk il-miżuri, il-Polonja rnexxielha tevita li tkompli tinfirex din il-marda. Il-miżuri nazzjonali u tal-Unjoni marbutin mas-saħħa ġew applikati sat-18 ta' Novembru 2016 fl-azjendi kollha rilevanti.
            
         
               (5)
            
            
               Il-Polonja għarrfet lill-Kummissjoni li dawk il-miżuri laqtu għadd kbir ħafna ta' azjendi li jrabbu l-ħnieżer u li l-produtturi kkonċernati ġarrbu telf ta' dħul li mhux eliġibbli għall-kontribut finanzjarju mill-Unjoni skont ir-Regolament (UE) Nru 652/2014 tal-Parlament Ewropew u tal-Kunsill (10). Fl-4 ta' Novembru 2016, il-Kummissjoni rċeviet talba formali għall-finanzjament parzjali ta' ċerti miżuri eċċezzjonali ta' appoġġ mingħand il-Polonja skont l-Artikolu 220(3) tar-Regolament (UE) Nru 1308/2013.
            
         
               (6)
            
            
               Għall-ħnieżer imrobbija fiż-żoni kkonċernati, l-għajnuna għandha tingħata biss għall-annimali maqtula. L-ammont tal-għajnuna li għandu jingħata għall-annimali maqtula għandu jingħata bħala ammont għal kull kilogramm għal għadd limitat ta' annimali. L-ammont tal-għajnuna għandu jiġi stabbilit billi jitqiesu l-prezzijiet kif miġburin mill-Polonja kif ukoll billi titqies l-informazzjoni li tinsab fuq il-fatturi li hija marbuta mal-prezzijiet li fil-fatt tħallsu lill-produtturi miż-żoni li fihom ittieħdu l-miżuri marbutin mas-saħħa tal-annimali.
            
         
               (7)
            
            
               Fid-dawl tal-informazzjoni li bagħtet il-Polonja, l-għadd massimu ta' annimali eliġibbli għall-finanzjament għandu jiġi stabbilit abbażi tat-talba li għamel dak l-Istat Membru.
            
         
               (8)
            
            
               Sabiex jiġi evitat kull riskju ta' finanzjament doppju, jenħtieġ li t-telf imġarrab ma jkunx ġie kkumpensat b'għajnuna mill-Istat jew b'assigurazzjoni u jenħtieġ li l-għajnuna tkun limitata għall-annimali eliġibbli li għalihom ma jkun ingħata l-ebda kontribut finanzjarju mill-Unjoni skont ir-Regolament (UE) Nru 652/2014.
            
         
               (9)
            
            
               Jenħtieġ li jkun previst li l-awtoritajiet kompetenti tal-Polonja jieħdu l-miżuri kollha li hemm bżonn u jwettqu l-verifiki kollha meħtieġa u jgħarrfu lill-Kummissjoni b'dan kif xieraq. B'mod partikulari, dawk il-verifiki għandhom jinkludu verifiki ex ante dwar l-eliġibbiltà u l-korrettezza tat-talba għall-għajnuna.
            
         
               (10)
            
            
               Jenħtieġ li l-livell u t-tul ta' żmien tal-miżuri eċċezzjonali ta' appoġġ għas-suq previsti f'dan ir-Regolament ikunu limitati għal dak li huwa strettament meħtieġ biex jiġi appoġġat is-suq. B'mod partikulari, jenħtieġ li l-miżuri eċċezzjonali ta' appoġġ għas-suq japplikaw biss għat-trobbija tal-ħnieżer fl-azjendi li jinsabu fiż-żoni delimitati rilevanti li kienu suġġetti għall-miżuri marbutin mas-saħħa tal-annimali stabbiliti fil-leġiżlazzjoni tal-Unjoni u fil-leġiżlazzjoni Pollakka rilevanti għat-tifqigħat tad-deni Afrikan tal-ħnieżer matul il-perjodu ta' bejn l-1 ta' Awwissu u t-18 ta' Novembru 2016.
            
         
               (11)
            
            
               Ir-restrizzjonijiet fuq il-moviment u t-trasport tal-ħnieżer ilhom jiġu applikati għal diversi ġimgħat fiż-żoni kkonċernati u din is-sitwazzjoni xekklet is-suq u ġabet tnaqqis kbir fil-prezzijiet u telf kbir għall-produtturi, kif ukoll żiedet b'mod sostanzjali l-piż tal-annimali u allura l-benesseri tal-annimali ġie f'qagħda intollerabbli. Għalhekk, il-miżuri previsti f'dan ir-Regolament għandhom ikopru lill-annimali li twasslu fil-biċċerija mill-1 ta' Awwissu sat-30 ta' Novembru.
            
         
               (12)
            
            
               Għal raġunijiet ta' ġestjoni baġitarja soda ta' dawn il-miżuri eċċezzjonali ta' appoġġ għas-suq u ta' ħlas f'waqtu lill-produtturi, jenħtieġ li l-Artikolu 5(2) tar-Regolament Delegat tal-Kummissjoni (UE) Nru 907/2014 (11) ma jkunx japplika u li l-ħlasijiet li l-Polonja tagħmel lill-benefiċjarji wara t-30 ta' Settembru 2017 ma jkunux eliġibbli għall-finanzjament parzjali mill-Unjoni.
            
         
               (13)
            
            
               Jenħtieġ li l-Polonja tgħarraf lill-Kummissjoni bl-approvazzjoni tal-pagamenti sabiex l-Unjoni tkun tista' twettaq il-kontroll finanzjarju tagħha.
            
         
               (14)
            
            
               Minħabba li r-restrizzjonijiet marbutin mat-tifqigħat tad-deni Afrikan tal-ħnieżer daħlu fis-seħħ f'dati differenti fiż-żoni kkonċernati u minħabba li dan ir-Regolament ma jipprevedix skadenza sa meta għandhom isiru t-talbiet għall-għajnuna, huwa xieraq li d-data tad-dħul fis-seħħ ta' dan ir-Regolament titqies bħala d-data msemmija fl-Artikolu 29(4) tar-Regolament Delegat tal-Kummissjoni (UE) Nru 907/2014.
            
         
               (15)
            
            
               Sabiex ikun żgurat li l-Polonja timplimenta dawn il-miżuri b'mod immedjat, jenħtieġ li dan ir-Regolament jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
         
               (16)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   1.   Il-Polonja hija awtorizzata tagħti għajnuna lill-produtturi tas-settur tal-laħam tal-majjal li l-azjendi tagħhom kienu suġġetti għal miżuri marbutin mas-saħħa tal-annimali għall-kontroll tad-deni Afrikan tal-ħnieżer u li jinsabu fiż-żoni tal-Polonja msemmijin fil-leġiżlazzjoni tal-Unjoni u fil-leġiżlazzjoni Pollakka mniżżla fl-Anness. Dik l-għajnuna għandha tingħata biss għall-qtil tal-annimali li ġejjin:
   
               (a)
            
            
               il-majjali nisa koperti bil-kodiċi tan-NM 0103 92 11;
            
         
               (b)
            
            
               majjali oħrajn koperti bil-kodiċi tan-NM 0103 92 19.
            
         2.   L-għajnuna msemmija fil-paragrafu 1 għandha tingħata biss jekk jintlaħqu l-kundizzjonijiet li ġejjin:
   
               (a)
            
            
               jekk l-annimali jkunu trabbew fiż-żoni tal-Polonja msemmijin fil-paragrafu 1 u jkunu ġew suġġetti għal ċerti restrizzjonijiet fuq il-kummerċjalizzazzjoni minħabba d-deni Afrikan tal-ħnieżer f'xi perjodu bejn l-1 ta' Awwissu 2016 u t-18 ta' Novembru 2016;
            
         
               (b)
            
            
               jekk l-annimali kienu f'xi waħda miż-żoni msemmijin fil-paragrafu 1 fid-data meta bdiet tapplika r-restrizzjoni f'dik iż-żona jew jekk dawn twieldu u trabbew f'dawk iż-żoni wara dik id-data;
            
         
               (c)
            
            
               jekk l-annimali nqatlu fil-perjodu ta' bejn l-1 ta' Awwissu 2016 u t-30 ta' Novembru 2016;
            
         
               (d)
            
            
               jekk il-produttur li japplika għall-għajnuna (“l-applikant”) ma jibbenefikax minn għajnuniet mill-Istat, minn assigurazzjonijiet jew minn għajnuna ffinanzjata minn kontribut tal-Unjoni skont ir-Regolament (UE) Nru 652/2014 għall-istess annimali.
            
         Artikolu 2
   1.   Għall-majjali nisa msemmijin fl-Artikolu 1(1)(a), l-għajnuna għandha tkun ta' EUR 0,34 għal kull kilogramm ta' piż tal-karkassa.
   2.   Għall-majjali l-oħrajn imsemmijin fl-Artikolu 1(1)(b), l-għajnuna għandha tiġi kkalkulata għal kull kilogramm fuq id-differenza fil-prezz bejn il-prezz li l-Polonja tkun irrappurtat għaż-żona li fiha tinsab l-azjenda tal-produttur għall-ġimgħa li fiha l-ħnieżer ikunu ttieħdu fil-biċċerija u l-prezz li fil-fatt ikun tħallas lill-produttur, muri b'fattura bħala prova. L-għajnuna għal kull kilogramm ma għandhiex taqbeż l-ammonti li ġejjin:
   
               (a)
            
            
               EUR 0,23 għal kull kilogramm għal kull ħanżir b'piż tal-karkassa ta' 93 kilogramm jew inqas;
            
         
               (b)
            
            
               EUR 0,34 għal kull kilogramm għal kull ħanżir b'piż tal-karkassa ta' iktar minn 93 kilogramm imma ta' mhux aktar minn 105 kilogrammi;
            
         
               (c)
            
            
               EUR 0,46 għal kull kilogramm għal kull ħanżir b'piż tal-karkassa ta' iktar minn 105 kilogrammi.
            
         Artikolu 3
   1.   Il-Polonja għandha tieħu l-miżuri kollha li hemm bżonn, fosthom kontrolli amministrattivi u verifiki fuq il-post eżawrjenti, skont l-Artikoli 58 u 59 tar-Regolament (UE) Nru 1306/2013 tal-Parlament Ewropew u tal-Kunsill (12), sabiex tiżgura l-konformità mal-kundizzjonijiet stabbiliti f'dan ir-Regolament. B'mod partikulari, il-Polonja għandha tivverifika:
   
               (a)
            
            
               l-eliġibbiltà tal-applikant;
            
         
               (b)
            
            
               għal kull applikant eliġibbli, il-kwantità u d-differenza fil-prezz imsemmija fl-Artikolu 2(2);
            
         
               (c)
            
            
               li kull applikant eliġibbli ma jkunx irċieva finanzjament minn sorsi oħrajn bħala kumpens għat-telf marbut mal-qtil tal-annimali;
            
         
               (d)
            
            
               li l-annimali li għalihom tkun ingħatat l-għajnuna jkunu konformi mal-kundizzjonijiet marbutin mar-restrizzjonijiet li japplikaw għaż-żoni msemmijin fl-Artikolu 1(1).
            
         2.   Għall-applikanti eliġibbli li jkunu sarulhom il-kontrolli amministrattivi, l-għajnuna tista' tingħata mingħajr ma wieħed joqgħod jistenna li jsiru l-verifiki kollha, b'mod partikulari dawk fuq l-applikanti li jkunu ntgħażlu għall-verifiki fuq il-post.
   3.   F'każijiet fejn ma tkunx ġiet ikkonfermata l-eliġibbiltà tal-applikant, l-għajnuna għandha tiġi rkuprata u għandhom jiġu applikati l-pieni.
   Artikolu 4
   1.   In-nefqa għandha tkun eliġibbli għall-finanzjament parzjali mill-Unjoni jekk il-Polonja tkun ħallsitha lill-benefiċjarji sa mhux aktar tard mit-30 ta' Settembru 2017 biss.
   2.   L-Artikolu 5(2) tar-Regolament Delegat tal-Kummissjoni (UE) Nru 907/2014 ma għandux japplika.
   Artikolu 5
   L-Unjoni għandha tipprovdi finanzjament parzjali li jkun ekwivalenti għal 50 % tan-nefqa li ġarrbet il-Polonja għall-għajnuna msemmija fl-Artikolu 1 għal għadd massimu ta' 50 000 annimal.
   Artikolu 6
   1.   Il-Polonja għandha tgħarraf lill-Kummissjoni bil-miżuri li jkunu ttieħdu skont l-Artikolu 3 sa mhux aktar tard minn għaxart ijiem mid-dħul fis-seħħ ta' dan ir-Regolament.
   2.   Sa mhux aktar tard mit-30 ta' Ottubru 2017, il-Polonja għandha tibgħat rapport iddettaljat lill-Kummissjoni dwar l-implimentazzjoni ta' dan ir-Regolament li jkun fih dettalji dwar l-eżekuzzjoni tal-miżuri li jkunu ttieħdu u tal-verifiki li jkunu twettqu skont l-Artikolu 3.
   3.   Il-Polonja għandha tgħarraf lill-Kummissjoni bl-approvazzjoni tal-pagamenti.
   Artikolu 7
   Għall-finijiet tal-Artikolu 29(4) tar-Regolament Delegat tal-Kummissjoni (UE) Nru 907/2014, l-avveniment operattiv għar-rata tal-kambju b'rabta mal-ammonti stipulati fl-Artikolu 2 għandu jkun id-dħul fis-seħħ ta' dan ir-Regolament.
   Artikolu 8
   L-għajnuna msemmija fl-Artikolu 1 għandha titqies bħala miżura eċċezzjonali ta' appoġġ għas-suq kif previst fl-Artikolu 4(1)(a) tar-Regolament (UE) Nru 1306/2013.
   Artikolu 9
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' April 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Id-Direttiva tal-Kunsill 2002/60/KE tas-27 ta' Ġunju 2002 li tistabbilixxi miżuri għall-kontroll tad-deni Afrikan tal-qżieqeż u temenda id-Direttiva 92/119/KEE għar-rigward tal-marda Teschen u d-deni Afrikan tal-qżieqeż (ĠU L 192, 20.7.2002, p. 27).
   
      (3)  Id-Deċiżjoni ta' Implimentazzjoni tal-Kummissjoni 2014/709/UE tad-9 ta' Ottubru 2014 dwar miżuri ta' kontroll tas-saħħa tal-annimali marbutin mad-deni Afrikan tal-ħnieżer f'ċertu Stati Membri u li tħassar id-Deċiżjoni ta' Implimentazzjoni 2014/178/UE (ĠU L 295, 11.10.2014, p. 63).
   
      (4)  Id-Deċiżjoni ta' Implimentazzjoni tal-Kummissjoni (UE) 2016/1236 tas-27 ta' Lulju 2016 li temenda l-Anness tad-Deċiżjoni ta' Implimentazzjoni 2014/709/UE dwar miżuri ta' kontroll tas-saħħa tal-annimali marbutin mad-deni Afrikan tal-ħnieżer f'ċertu Stati Membri, fir-rigward tal-entrati għall-Estonja, għal-Latvja, għal-Litwanja u għall-Polonja (ĠU L 202, 28.7.2016, p. 45).
   
      (5)  Id-Deċiżjoni ta' Implimentazzjoni tal-Kummissjoni (UE) 2016/1372 tal-10 ta' Awwissu 2016 li temenda l-Anness tad-Deċiżjoni ta' Implimentazzjoni 2014/709/UE dwar miżuri ta' kontroll tas-saħħa tal-annimali marbutin mad-deni Afrikan tal-ħnieżer f'ċertu Stati Membri, fir-rigward tal-entrati għal-Latvja u għall-Polonja (ĠU L 217, 12.8.2016, p. 38).
   
      (6)  Id-Deċiżjoni ta' Implimentazzjoni tal-Kummissjoni (UE) 2016/1405 tat-22 ta' Awwissu 2016 li temenda l-Anness tad-Deċiżjoni ta' Implimentazzjoni 2014/709/UE dwar miżuri ta' kontroll tas-saħħa tal-annimali marbutin mad-deni Afrikan tal-ħnieżer f'ċertu Stati Membri (ĠU L 228, 23.8.2016, p. 33).
   
      (7)  Id-Deċiżjoni ta' Implimentazzjoni tal-Kummissjoni (UE) 2016/1900 tas-26 ta' Ottubru 2016 li temenda l-Anness tad-Deċiżjoni ta' Implimentazzjoni 2014/709/UE dwar miżuri ta' kontroll tas-saħħa tal-annimali marbutin mad-deni Afrikan tal-ħnieżer f'ċertu Stati Membri, fir-rigward tal-entrati għall-Estonja, għal-Latvja u għall-Polonja (ĠU L 293, 28.10.2016, p. 46).
   
      (8)  Id-Deċiżjoni ta' Implimentazzjoni tal-Kummissjoni (UE) 2016/1367 tal-10 ta' Awwissu 2016 dwar ċerti miżuri ta' protezzjoni marbuta mad-deni Afrikan tal-ħnieżer fil-Polonja (ĠU L 216, 11.8.2016, p. 26).
   
      (9)  Id-Deċiżjoni ta' Implimentazzjoni tal-Kummissjoni (UE) 2016/1406 tat-22 ta' Awwissu 2016 li tikkonċerna ċerti miżuri ta' protezzjoni marbuta mad-deni Afrikan tal-ħnieżer fil-Polonja u li tħassar id-Deċiżjoni ta' Implimentazzjoni (UE) 2016/1367 (ĠU L 228, 23.8.2016, p. 46).
   
      (10)  Ir-Regolament (UE) Nru 652/2014 tal-Parlament Ewropew u tal-Kunsill tal-15 ta' Mejju 2014 li jistabbilixxi dispożizzjonijiet għall-ġestjoni tan-nefqa marbuta mal-katina alimentari, mas-saħħa tal-annimali u mat-trattament xieraq tal-annimali, u marbuta mas-saħħa tal-pjanti u mal-materjal riproduttiv tal-pjanti, li jemenda d-Direttivi tal-Kunsill 98/56/KE, 2000/29/KE u 2008/90/KE, ir-Regolamenti (KE) Nru 178/2002, (KE) Nru 882/2004 u (KE) Nru 396/2005 tal-Parlament Ewropew u tal-Kunsill, id-Direttiva 2009/128/KE tal-Parlament Ewropew u tal-Kunsill u r-Regolament (KE) Nru 1107/2009 tal-Parlament Ewropew u tal-Kunsill u li jħassar id-Deċiżjonijiet tal-Kunsill 66/399/KEE, 76/894/KEE u 2009/470/KE (ĠU L 189, 27.6.2014, p. 1).
   
      (11)  Ir-Regolament Delegat tal-Kummissjoni (UE) Nru 907/2014 tal-11 ta' Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill rigward l-aġenziji tal-pagamenti u korpi oħra, il-ġestjoni finanzjarja, l-approvazzjoni tal-kontijiet, il-garanziji u l-użu tal-euro (ĠU L 255, 28.8.2014, p. 18).
   
      (12)  Ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU L 347, 20.12.2013, p. 549).
   
      ANNESS
      
         Iż-żoni tal-Polonja msemmijin fl-Artikolu 1
      
      Iż-żoni tal-Polonja ddefiniti fil-leġiżlazzjoni tal-Unjoni u fil-leġiżlazzjoni Pollakka li ġejja:
      
                  (a)
               
               
                  il-leġiżlazzjoni tal-Unjoni:
                  
                              —
                           
                           
                              id-Deċiżjoni ta' Implimentazzjoni tal-Kummissjoni (UE) 2016/1367 tal-10 ta' Awwissu 2016 dwar ċerti miżuri ta' protezzjoni marbuta mad-deni Afrikan tal-ħnieżer fil-Polonja (ĠU L 216, 11.8.2016, p. 26);
                           
                        
                              —
                           
                           
                              id-Deċiżjoni ta' Implimentazzjoni tal-Kummissjoni (UE) 2016/1406 tat-22 ta' Awwissu 2016 li tikkonċerna ċerti miżuri ta' protezzjoni marbuta mad-deni Afrikan tal-ħnieżer fil-Polonja u li tħassar id-Deċiżjoni ta' Implimentazzjoni (UE) 2016/1367 (ĠU L 228, 23.8.2016, p. 46);
                           
                        
                              —
                           
                           
                              il-Parti III tal-Anness tad-Deċiżjoni ta' Implimentazzjoni tal-Kummissjoni 2014/709/UE tad-9 ta' Ottubru 2014 dwar miżuri ta' kontroll tas-saħħa tal-annimali marbutin mad-deni Afrikan tal-ħnieżer f'ċertu Stati Membri u li tħassar id-Deċiżjoni ta' Implimentazzjoni 2014/178/UE (ĠU L 295, 11.10.2014, p. 63), kif emendata bid-Deċiżjonijiet ta' Implimentazzjoni tal-Kummissjoni (UE) 2016/1236, (UE) 2016/1372, (UE) 2016/1405 u (UE) 2016/1900;
                           
                        
            
                  (b)
               
               
                  il-leġiżlazzjoni Pollakka:
                  
                              —
                           
                           
                              Rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.);
                           
                        
                              —
                           
                           
                              Rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218);
                           
                        
                              —
                           
                           
                              Rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276);
                           
                        
                              —
                           
                           
                              Rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              Rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300);
                           
                        
                              —
                           
                           
                              Rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301);
                           
                        
                              —
                           
                           
                              Rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.);
                           
                        
                              —
                           
                           
                              Rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363);
                           
                        
                              —
                           
                           
                              Rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375);
                           
                        
                              —
                           
                           
                              Rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376);
                           
                        
                              —
                           
                           
                              Rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385);
                           
                        
                              —
                           
                           
                              Rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698);
                           
                        
                              —
                           
                           
                              Rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.);
                           
                        
                              —
                           
                           
                              Rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612);
                           
                        
                              —
                           
                           
                              Rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468);
                           
                        
                              —
                           
                           
                              Rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.);
                           
                        
                              —
                           
                           
                              Rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).